Oras Ki Mudjer Katen Voz Na Relasionamentu
Peskisas ki fazedu konta ma relason social pusitivu eh txeu bes assosiadu ku midjor Saudi y menus doensas kardiovaskular (doensa de korason). Hipotisi foi basiadu na kantu mas amigus bu tem, midjor bu saudi ta ser. Kasamentu tambe sta inkluidu nes relason sosial.
Notadu ma problemas ki ta ten na relason, ma sta relacionadu ku omentu di doensa di kurason entri mudjeris kasadus, piskisadoris dicidi na toma en konsiderason kualidadi di relason.
Kasamentus y amizadis ki ta sta ku txeu negatividadi, tipu diskuson e maguas, ta aumenta risku di doensa di kurason. Ten munti mudjeres ki bu ta odja ku rostus diferente, é rostu di mudjeres ki ta sufri violencia fisikamenti y imosionalmenti, es teni storia igual de konta. Alguns ki dja vivi agreson fisiku pa parti di se marido ou namorado. Otus aguenta agresson verbal. Pa kes mudjeris li, vivi ta siginifika aceta txeu kusa y es ta manti boka fitxadu ti ki es atxa koraji di papia.
Un novu studu fetu sobre kasamentu, fla ma mudjer ki ka ta expressa durante briga ku ses maridu tem 4 bes vaz probabilidade di morri na kompara ku kes mudjer ki ta expressa di forma livri.
Sigundu Dr. Elaine Eaker, autor di 10 anu di studu, el é primeru na odja ma problemas na relason ma ten haver ku disenvolvimentu di doensa di korason y morti. Studu tanbe ta konfirma ma kasamentu é bom pa saudi di homi, mas homi solteru tem dos bes mas pussibilidadi di morri komparadu ku homis kasadu.
Dr. Eaker kata konsigui fla isatamenti pamodi ki é difícil pa alguns mudjeris papia. Podi ser un tipu di pruteson. Geralmente nu sabe ma mudjeris ta inxinadu na konsigui aguenta ses problemas.
Na brigas domestiku, mudjeris normalmente ten medu di mostra ses reiba en relason a ses maridu pamodi medu di konsiquensia. Ou pamodi amiasa di violência fisiku, ou pamodi medu di perdi maridu, y tanbe devido siguransa financeru. E oras ki raiva ta djunta sima stress, podi prejudika kurason. Un ixemplu, é storia di Natalia, ki maridu dexal pa un minina mas nova. Kuando kel novu mudjer pidi maridu de Natalia pa é bai toma tudu kes kuzas ki ta sta na kuzinha, Natalia dexa bai sem fla nada. Dipos di aguenta txeu tenpu, Natalia perdi kapasidadi di mostra raiva. Eh morri di doensa di kurason.
Na um relason, alguns kusas ki podi kontribui pa doensa di kurason, é tipu dipresson, homi y mudjer negativu… Es pessoas tem mas possibilidade na un altu risku di duensa di kurason., kasadu oh nau. Pa mudjeris ki sta abituadu na fika boka kaladu, Dr.Eaker ta konsedja ma es mesti prendi expressa di forma konstrutivu y poi ses kabesa na un ambienti kes ta xinti siguru.
65total visits,1visits today
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn eng_Latn